**Tingimused (lepingu olulised tingimused), pakkumusevorm, pakkuja kinnitused, et pakkumus vastab hankija poolt käesolevas dokumendis esitatud tingimustele:**

1. Pakkujal peab olema varasem koolide ja avalike hoonete ideekonkursside läbiviimise kogemus.
2. Võistluse lähteülesande ja võistlustööde tingimustele vastavuse ekspertiisi peab koostama arhitekt, kellele peab olema omistatud vähemalt volitatud arhitekti tase 7 või 8 kutsekvalifikatsioon.
3. Pakkuja peab olema seaduse kohaselt registreeritud asukohariigi äriregistris.
4. Avatud ideekonkursi (arhitektuurivõistluse) läbiviimise korraldamine.
	1. Lähteülesande ja võistlustingimuste koostamine ja kinnitamine Eesti Arhitektide Liidu eestseisuses (edaspidi EAL).
	2. Võistluse korraldamise kutse levitamine arhitektide seas k.a EAL kodulehel.
	3. Võistluse läbiviimine ja ideekonkursiga (arhitektuurivõistlusega) seotud kõikide toimingute teostamine Riigihangete registris.
	4. Riigihangete registri kaudu esitatud küsimustele vastamine vajadusel võistluse ajal.
	5. Võistlustööde hindamisele kaasama EAL poolt soovitatavad 3 liiget.
	6. Võistluse lõpp-protokolli koostamine (võistluse sekretäritöö).
5. Võistlustingimuste koostamine ja võistluse ettevalmistamine sh võistlustingimuste kooskõlastamine Kadrina Vallavalitsusega ja võistluse väljakuulutamine juunis.
	1. Võistlustööde saabumise tähtaeg septembris.
	2. Võistlustööde hindamine septembris.
	3. Võistluse tulemuste väljakuulutamine oktoobris.

Pakkumus peab sisaldama tervikteenust ja kirjeldust vastavalt esitatud tingimustele. Maksumuse palume esitada eurodes ilma käibemaksuta. Pakkumused tuleb esitada elektronposti teelhiljemalt 26. aprill 2019.a kell 10:00 aadressilmeelis.salm@kadrina.ee,elektronkirja teemareale tuleb märkida *„Ideekonkursi korraldamise hanke pakkumus, Mitte avada enne 29. aprill 2019.a kell 10:00“*. Hankija ei vastuta pakkumuste, millised ei ole varustatud eelnimetatud märksõnadega, ennetähtaegse avamise eest.Pakkumused, mis on esitatud paberkandjatel või millised ei ole saabunud käesolevas lõigus nimetatud elektronposti aadressidele hiljemalt eelnimetatud tähtpäevaks, ei osale pakkumusmenetluses. Tingimuslike pakkumuste esitamine ei ole lubatud. Tingimuslikud pakkumused kuuluvad viivitamatult tagasi lükkamisele.

Kogu käesolevat pakkumusmenetlust puudutavaid tingimusi ning muid pakkumusmenetlusega seotud küsimusi puudutav suhtlus toimub üksnes pöördumisel aadressile meelis.salm@kadrina.ee.

Hankija jätab endale õiguse astuda tähtaegselt pakkumuse esitanud, pakkujatega läbirääkimistesse hanke maksumuse üle. Läbirääkimiste pidamise soovist ning täpsemast korrast teavitab hankija tähtaegselt pakkumused esitanud pakkujaid elektronkirja teel.

Pakkumuste hindamiskriteeriumiks on madalaim maksumus arhitektuurivõistluse korraldamisel. Võrdse kogumaksumusega pakkumuste korral tunnistatakse edukaks ajaliselt varasemalt saabunud pakkumus.

Hankija jätab endale õiguse kõikide pakkumuste tagasi lükkamiseks.

Eduka pakkujaga loetakse leping sõlmituks pooltevaheliste kirjalikku taasesitamist võimaldavate tahteavalduste vahetamise teel, kus eduka pakkuja poolse pakkumusena käsitletakse käesoleval pakkumuste esitamise ettepaneku dokumendil pakkuja poolt hankijale esitatud pakkumust ning hankija poolset pakkumusega nõustumise teadet pakkuja pakkumuse edukaks osutumise kohta. Pooltevahelisele lepingule kohaldatakse Eesti Vabariigi õigust. Lepingust tulenevad vaidlused lahendatakse läbirääkimiste teel. Juhul kui lepingust tõusetunud vaidluste lahendamine ei ole läbirääkimiste teel võimalik, lahendatakse vaidlus esmases hankija asukohajärgses maakohtus.

Pakkujate pakkumused peavad olema jõus vähemalt 30 kalendripäeva arvestatuna pakkumuste esitamise tähtpäevast.

Pakkumuse esitamisega pakkuja kinnitab, et vastab kõikidele käesolevast pakkumuste esitamise ettepanekust tulenevatele tingimustele ja puuduvad RHS § 95 lg 1 ja lg 4 sätestatud kõrvaldamise alused ning, et ta nõustub kõikide käesolevast dokumendist tulenevate tingimustega.

Ametinimetus: ..................................

Pakkumuse koostaja kinnitab esitatud andmete õigsust (nimi ja allkiri): ........................... /allkirjastatud digitaalselt/

Allkirjastamise kuupäevaks loetakse digitaalallkirja kuupäeva.